Tet TV+

***Tet TV+*** (arī ***Tet+***) ir filmu un viedtelevīzijas straumēšanas platforma Latvijā, kas ļauj pašiem lietotājiem salikt vēlamo saturu. Tā piedāvā iespēju atlasīt TV kanālus un kombinēt tos ar dažādām satura pakām, piemēram, *Tet Filmas un seriāli*, HBO vai *[[Go3]]* (*[[Go3 Films|Films]]*, *[[Go3 Sport 1|Sport]]*). Šīs pakas nodrošina piekļuvi *Tet* oriģinālsaturam, pasaules filmām, seriāliem, sporta pārraidēm un jaunākajam pašmāju saturam.

## Abonementi un punktu sistēma
*Tet TV+* piedāvā četrus abonementu veidus: *Mini*, *Midi*, *Maxi* un *Premium*. Katrs no tiem nodrošina atšķirīgu satura apjomu, lai apmierinātu dažādas skatītāju vajadzības un intereses. Interaktīvā televīzijā ir vairāk nekā 100 TV kanāli un plaša satura bibliotēka (vairāk nekā 42 000 filmu, sērijas, šovi un multfilmas).

Punkti ļauj veidot savu televīziju pašam, izvēloties un kombinējot TV kanālus un saturu jebkurā brīdī. Katram kanālam ir sava punktu vērtība, un lietotāji var mainīt un kombinēt kanālus pēc vajadzības. Neatkarīgi no izvēlētā TV abonementa, skatītājiem vienmēr būs pieejami fiksētie TV kanāli, kas punktus netērē.

## Vēsture

### 2009—2016: ''Lattelecom TV''
2009. gada beigās tajā laikā *Lattelecom* sāka testēt *Interneta TV* pakalpojumu, piedāvājot iespēju skatīties TV programmas datorā. Šis pakalpojums, kas sākotnēji bija pieejams tikai ar ielūgumiem, ietvēra divus galvenos elementus — Filmas un TV tiešraidi. Abas šīs funkcijas bija pieejamas divās kvalitātēs: augstā kvalitāte (HQ) un zemā kvalitāte (LQ). Pakalpojuma sākotnējā versijā bija pieejami 15 TV kanāli un vairāki desmiti filmu, kuras varēja nomāt par noteiktu maksu. Filmas bija pieejamas no pirkuma brīža līdz nākamās dienas beigām. Lai izmantotu šo pakalpojumu, lietotājiem bija jāautorizējas ar savu *Mans Lattelecom* lietotājvārdu un paroli.

2009. gada nogalē interaktīvo TV lietojuši 43 tūkstoši cilvēku.

2012. gada 1. martā interneta televīzija kļuva pieejama arī mobilajās ierīcēs, piedāvājot 16 TV kanālus. Tas bija pirmais televīzijas pakalpojums Latvijā, kas piedāvāja tik plašu funkcionalitāti un iespēju skatīties televīziju ne tikai datorā, bet arī planšetdatorā un viedtālrunī.

### 2016—2021: ''Shortcut''
2016. gada 7. jūlijā *Lattelecom* izveidoja jaunu izklaides platformu *Shortcut*, kas piedāvā unikālu seriālu, filmu un TV kanālu satura apvienojumu, kā arī ekskluzīvas tiešraides no lielākajiem notikumiem Latvijā un pasaulē. *Shortcut* lietotājiem bija iespēja skatīties seriālus, filmas, multfilmas, ekskluzīvas tiešraides un 50 pasaules top TV kanālus visā Latvijā neatkarīgi no interneta pieslēguma veida. Platforma piedāvāja arī jaunākās filmas, kas vēl nesen demonstrētas kinoteātros.

### 2021—pašlaik: ''Tet+''
2021. gada pavasarī *Shortcut* tika pārveidota un integrēta jaunajā *Tet+* izklaides platformā.

No 2023. gada 1. maija *Tet* visās televīzijas pakalpojumu platformās nodrošina latviešu valodas audio celiņu vairāk kanālos nekā iepriekš. Šīs izmaiņas tika veiktas, lai apmierinātu skatītāju interesi gan par oriģinālvalodu, gan latviešu valodu, kā arī ievērojot jaunākos grozījumus Elektronisko plašsaziņas līdzekļu likumā. Sagaidāms, ka šis solis stiprinās Latvijas un Eiropas informatīvās telpas noturību un drošumspēju.

## Saturs
2023. gadā *Tet TV+* platformā skatītāju iecienītāko pārraižu augšgalā ierindojās pašmāju seriāli un filmas. Īpaši populāras bija biogrāfiskā latviešu filma "Mātes piens" un detektīvseriāls "Nelūgtie viesi (2023)". *Tet TV+* platformā ir pieejamas vairāk nekā 5000 seriālu epizodes un filmas, kopā aptverot vairāk nekā 13 000 stundas satura. 22% no šī satura ir *Tet* oriģinālsaturs, kas ietver pašmāju seriālus, raidījumus un filmas. Abonentu iecienītākie kanāli bija LTV1, STV Pirmā!, 360TV, TV3, TV3 Life, LTV7 un TV6, kas piedāvāja vietējo saturu latviešu valodā. Gandrīz divas reizes pieauga arī starptautisko TV kanālu skaits, kuros pieejams latviešu valodas tulkojums. Turklāt palielinājies arī satura piedāvājums TV kanāliem ukraiņu, poļu un vācu valodās.

2023. gadā *[[Tet]]* uzsāka ilgtermiņa sadarbību ar *[[Riga IFF]]* un 2024. gadā festivāls norisināsies jau 11. reizi, īpašu izmanību pievēršot novatoriskai kino valodai un izteiksmīgiem režisoru rokrakstiem. Filmu skatīšanās dažāda izmēra ekrānos ārpus kino zālēm kļūst arvien pieprasītāka, tādēļ *Tet TV+* skatītājiem ir pieejama īpaši veidota izlase ar *Riga IFF* izrādītām filmām, kas ļauj gan iepazīt vēl neredzētus raksturdarbus un aktuālākās kino tendences, gan — jau uzsākt gaidīt festivāla 11. sezonu.

2024. gadā *Tet TV+* papildinās *[[Amazon MGM Studios]]* filmas un seriāli. Pieejamas *[[Amazon Prime Video]]* oriģinālseriāli tādas kā "Sirano", "Argentina, 1985", "Guči nams", animācijas filma "Adamsu ģimene 2" un citas.

## Atsauces

## Ārējās saites
*